smcproject/ml-wiki-sentences huggingface dataset:
Nascentes do Lago Jari National Park
നാസെൻറെസ് ഡൊ ലാഗോ ജാറി ദേശീയോദ്യാനം (പോർച്ചുഗീസ് : Parque Nacional Nascentes do Lago Jari ) ബ്രസീലിലെ ആമസോണാസ് സംസ്ഥാനത്തു സ്ഥിതിചെയ്യുന്ന ഒരു ദേശീയോദ്യാനമാണ്.
BR-319 ഹൈവേ മേഖലയുടെ സ്വാധീനത്തിലുള്ള ആമസോൺ മഴക്കാടുകളുടെ ഒരു മേഖലയെ ഈ ദേശീയോദ്യാനം സംരക്ഷിക്കുന്നു.
ഈ ദേശീയോദ്യാനത്തിൻറെ വിസ്തീർണ്ണം 812,745.18 ഹെക്ടർ (2,008,337.1 ഏക്കർ) ആണ്.
ഇതു നിലനിൽക്കുന്നത് ആമസോൺ ബയോമിലാണ്.
ഈ ദേശീയോദ്യാനത്തിൽ BR-319 ഹൈവേയുടെ പടിഞ്ഞാറൻ ഭാഗം, പുരുസ് നദിയുടെ കിഴക്കു ഭാഗം ലാഗോ ജാറിയുടെ തെക്കു ഭാഗം, മാറ്റുപ്പിരി സംസ്ഥാന ഉദ്യാനത്തിൻറെ തെക്കു പടിഞ്ഞാറൻ ഭാഗം  എന്നിവ ഉൾക്കൊള്ളുന്നു.
ആമസോണാസ് സംസ്ഥാനത്തു സ്ഥിതിചെയ്യുന്ന ഈ ദേശീയോദ്യാനത്തിൻറെ 6% ഭാഗം ബെറൂറീ മുനിസിപ്പാലിറ്റിയിലും 94% ഭാഗം തപൌവ മുനിസിപ്പാലിറ്റിയിലുമായാണ്.
അവലംബം ↑ Parna Nascentes do Lago Jari – Chico Mendes .
sfn error: no target: CITEREFParna_Nascentes_do_Lago_Jari_–_Chico_Mendes ( help ) ↑ Mapa Interativo – ICMBio .
sfn error: no target: CITEREFMapa_Interativo_–_ICMBio ( help ) ↑ PARNA Nascentes do Lago Jari – ISA .
sfn error: no target: CITEREFPARNA_Nascentes_do_Lago_Jari_–_ISA ( help )
നാസ്ക വരകൾ ഇംഗ്ലീഷ് വിലാസം https://ml.wikipedia.org/wiki/Nazca_Lines
14°43′S 75°08′W ﻿ / ﻿ 14.717°S 75.133°W ﻿ / -14.717; -75.133 Nazca Lines seen from SPOT Satellite Satellite picture of an area containing lines: north is to the right (coordinates: 14°43′S 75°08′W ﻿ / ﻿ 14.717°S 75.133°W ﻿ / -14.717; -75.133 )
തെക്കൻ പെറുവിൽ മരുഭൂമിയിൽ കാണപ്പെടുന്ന രേഖാചിത്രങ്ങളാണ് നാസ്ക വരകൾ .
ഏകദേശം 80 കിലോമീറ്ററോളം പരന്നു കിടക്കുന്ന ഈ വരകൾ അവയുടെ രചനാ ചാതുരിയിലും  നിർമ്മാണോദേശ്യത്തിലും ഒരു മരീചികയായി അവശേഷിക്കുന്നു.
1940-കളിൽ തുടങ്ങിയ പര്യവേക്ഷണങ്ങൾക്ക് ഇനിയും നാസ്ക വരകളെക്കുറിച്ച് കൃത്യമായ വിവരങ്ങൾ നൽകാനായിട്ടില്ല.
1994-ൽ യുനെസ്കോ നാസ്ക വരകളെ ലോക ഹെറിറ്റേജ് ലിസ്റ്റിൽപ്പെടുത്തി.
എ.ഡി. 400-നും 650 ഇടയിലാണ് ഇവ സൃഷ്ടിക്കപ്പെട്ടതെന്നു കരുതുന്നു .
ഈ ചിത്രങ്ങളെക്കുറിച്ച് വിവിധ വാദഗതികൾ നിലവിലുണ്ട്.
അവയിൽ പ്രധാനപ്പെട്ടവ താഴെ പറയുന്നവയാണ്.
അന്യഗ്രഹ ജീവികൾ വരച്ചത് പെറുക്കാരുടെ മതാചാരപ്രകാരം പൂജാദികർമ്മങ്ങൾക്കായി അവർ വരച്ചത് വ്യാവസായിക ആവശ്യങ്ങൾക്കായുള്ള ഭീമൻ യന്ത്രങ്ങളുടെ മാതൃക (prototype) ചിത്രശാല The Hummingbird The Condor The Heron The Whale The Human The Spider The Pelican The Dog The Tree The Monkey Phytomorphic glyphs Hands അവലംബം പുറത്തേക്കുള്ള കണ്ണികൾ Nazca lines എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Nazca Designs and Lines at Discover Peru Nazca Lines photos Tragedies flying over the Nazca lines Archived 2011-10-17 at the Wayback Machine .
Nazca lines ഓപ്പൺ ഡയറക്റ്ററി പ്രൊജക്റ്റിൽ Nazca Lines in Google Earth Archived 2019-10-26 at the Wayback Machine .
കാക്കമുള്ള് ഇംഗ്ലീഷ് വിലാസം https://ml.wikipedia.org/wiki/Trapa_natans
അഞ്ച് മീറ്റർ വരെ ആഴമുള്ള, പതിയെ ഒഴുകുന്ന വെള്ളത്തിൽ പൊങ്ങിക്കിടന്നു വളരുന്ന ഒരു ജലസസ്യമാണ് വൻകൊട്ടക്കായ, കരിമ്പോളം എന്നെല്ലാം അറിയപ്പെടുന്ന കാക്കമുള്ള് .
( ശാസ്ത്രീയനാമം : Trapa natans ) .
ഈ ചെടിയുടെ ഓരോ പഴത്തിലും കാണാൻ ഭംഗിയുള്ള, നിറയെ അന്നജം അടങ്ങിയ ഒരു കായയുണ്ടാവും.
മൂവായിരത്തോളം വർഷങ്ങളായി ഇന്ത്യയിലും ചൈനയിലും ഭക്ഷണാവശ്യത്തിനായി ഈ ചെടി വളർത്തിവരുന്നു.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും http://www.eddmaps.org/ipane/ipanespecies/aquatics/Trapa_natans.htm Archived 2015-09-12 at the Wayback Machine .
http://www.ecy.wa.gov/programs/wq/plants/plantid2/descriptions/trapa.html Archived 2015-09-18 at the Wayback Machine .
വിക്കിസ്പീഷിസിൽ Trapa natans എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Trapa natans എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കാക്കരാജൻ ഇംഗ്ലീഷ് വിലാസം https://ml.wikipedia.org/wiki/White-bellied_drongo
കാക്കരാജനു ആംഗലത്തിൽ white-bellied drongo എന്നു പേരുണ്ട്.
ശാസ്ത്രീയ നാമം Dicrurus caerulescens എന്നാണ്.
വയറും ഗുദവും വെള്ള നിറമുള്ള കറുത്ത പക്ഷിയാണ്.
ശ്രീലങ്കയിൽ കാണുന്നവയ്ക്ക് ഗുദത്തിൽ മാത്രമെ വെളുപ്പുള്ളു.
കഴുത്തിൽ ചാര നിറം.
ഗുജറാത്തിൽ
ശ്രീലങ്കയിൽ കാണുന്നവയ്ക്ക് ഇടയിൽ തന്നെ ചെറിയ വ്യത്യാസങ്ങളുണ്ട്.
മരങ്ങളുടെ മുകളിൽ നിവർന്നാണ് ഇരിക്കുന്നത്.
ഇന്ത്യൻ ഉപഭൂഖണ്ഡത്തിൽ ഇന്ത്യ , നേപ്പാൾ , ബംഗ്ലാദേശ് , ശ്രീലങ്ക എന്നിവിടങ്ങളിൽ കാണുന്നു.
പ്രാണികളാണ് ഭക്ഷണമെങ്കിലും ചെറിയ പക്ഷികളേയും ഭക്ഷിക്കും.
ഇര തേടാലിനു അനുയോജ്യമായ കാലുകളാണ് ഉള്ളത്.
തെരുവു വിളക്കുകളുടെ അടുത്തുവരുന്ന പ്രാണികളെ ഇവ ഭക്ഷിക്കാറുണ്ട്.
ഇവ തേനും കഴിക്കാറുണ്ട്.
ചിത്രശാല ഇണകൾ, കവാൽ വന്യജീവി സരക്ഷണ കേന്ദ്രത്തിൽ) പെരുംതുറൈയിൽ) അവലംബം പുറത്തേക്കുള്ള കണ്ണികൾ Photos and videos Archived 2015-09-29 at the Wayback Machine .
കാക്കപ്പൂവ് ഇംഗ്ലീഷ് വിലാസം https://ml.wikipedia.org/wiki/Utricularia_reticulata
കേരളത്തിൽ കാണപ്പെടുന്ന ഒരു പുഷ്പമാണ് കാക്കപ്പൂവ് .
പുല്ലിനോടൊപ്പമാണ്‌ കാണപ്പെടുന്നത്.
കേരളത്തിലെ സസ്യ സമ്പത്തിനെക്കുറിച്ച് രചിക്കപ്പെട്ട ഹോർത്തൂസ് മലബാറിക്കൂസ് എന്ന പുസ്തകത്തിന്റെ ഒൻപതാം വാല്യത്തിൽ ഇതിനെക്കുറിച്ച് പരാമർശിക്കുന്നുണ്ട്.
ഓഗസ്റ്റ്‌ - ഒക്ടോബർ മാസങ്ങളിലാണ് ഈ ചെടി സാധാരണയായി പൂവിടാറുള്ളത്.
ഓണത്തോടനുബന്ധിച്ചുള്ള പൂക്കളങ്ങളിൽ ഉപയോഗിക്കുന്ന പൂക്കളിൽ പ്രധാനമായ ഒന്നാണ്‌ കാക്കപ്പൂവ്.
കിണ്ടിപ്പൂ എന്ന പേരിലും അറിയപ്പെടുന്നു.
നന്നായി ജലമുള്ള ഇടങ്ങളിൽ കാക്കപ്പൂ നന്നായി വിരിയുന്നു.
ഉറവയുള്ള പാറയിലും വയലുകളിലും കാണപ്പെടുന്നു.
വയലിൽ വിരിയുന്ന പൂക്കൾക്ക് വലിപ്പം കൂടുതലാണുള്ളത്.
നെൽവയലിൽ കാണപ്പെടുന്നതിനാൽ നെല്ലിപ്പൂവ് എന്നും ഇതറിയപ്പെടുന്നു.
ചെടിയുടെ വേരുകളിൽ കാണപ്പെടുന്ന ചെറിയ അറകൾ ഇവയുടെ സമീപത്തെത്തുന്ന സൂക്ഷ്മജീവികളെ ഭക്ഷിക്കുന്നു .
ഒപ്പം വേരിലൂടെ മണ്ണിലെ പോഷകങ്ങളും വലിച്ചെടുക്കുന്നു.
Utricularia reticulata- കാക്കപ്പൂവ് അവലംബം ↑ http://www.carnivorousplants.org/cpn/samples/NatHist282Nelipu.htm ↑ Taylor, Peter.
The genus Utricularia - a taxonomic monograph .
Kew Bulletin Additional Series XIV: London.
കാക്കത്തുരുത്തി-വെടിമാട് ദ്വീപ് ഇംഗ്ലീഷ് വിലാസം https://ml.wikipedia.org/wiki/Kakkathuruthi-Vedimadu_Island
കണ്ണൂർ ജില്ലയിൽ നാറാത്ത് പഞ്ചായത്തിൽ സ്ഥിതി ചെയ്യുന്ന ഒരു ദ്വീപാണ് കാക്കത്തുരുത്തി-വെടിമാട് ദ്വീപ് .
ദേശാടനപക്ഷികളുടെ സങ്കേതമാണ് ഈ ദ്വീപ്.
സംസ്ഥാന വനംവകുപ്പ് ദ്വീപിനു ചുറ്റിലുമായി കണ്ടൽച്ചെടികൾ വച്ചുപിടിപ്പിച്ചിട്ടുണ്ട്.
പണ്ട് ഇവിടെ പൊക്കാളി കൃഷി നടത്തിയിരുന്നു.
പുതിയതെരു - മയ്യിൽ പാതയിൽ കാക്കത്തുരുത്തി ജംഗ്ഷനിൽ നിന്നും 100 മീറ്റർ ദൂരെയാണ് ദ്വീപ് സ്ഥിതി ചെയ്യുന്നത്.
കാക്കനാട് ഇംഗ്ലീഷ് വിലാസം https://ml.wikipedia.org/wiki/Kakkanad
ഇന്ത്യയുടെ തെക്കേയറ്റത്ത് സ്ഥിതി ചെയ്യുന്ന കേരള സംസ്ഥാനത്തിലെ തുറമുഖനഗരമായ കൊച്ചിയുടെ പ്രധാന വ്യാവസായിക കേന്ദ്രമാണ് കാക്കനാട് .
കൊച്ചി നഗരമധ്യത്തിൽ നിന്ന് ഏകദേശം 5 കിലോമീറ്റർ കിഴക്ക് മാറി സ്ഥിതി ചെയ്യുന്ന ഈ പ്രദേശം തൃക്കാക്കര മുനിസിപ്പാലിറ്റിയുടെ ഭാഗമാണ്‌.
എറണാകുളം ജില്ലയുടെ ഭരണസിരാകേന്ദ്രവും ഇവിടെ സ്ഥിതി ചെയ്യുന്നു.
കളമശ്ശേരിയിൽ നിന്ന് സീപോർട്ട് എയർപോർട്ട് ഹൈവേ വഴി ഇങ്ങോട്ടുള്ള ദൂരം 5 കിലോമീറ്ററാണ്.
ത്യപ്പൂണീത്തുറയിൽ നിന്ന് ഇവിടേക്കുള്ള ദൂരം 10 കിലോമീറ്ററാണ്.
1981 നവംബർ 1-ന് സ്ഥാപിതമായ കളക്ട്രേറ്റ് കാക്കനാടാണ് സ്ഥിതി ചെയ്യുന്നത്.
ജില്ലാ കളക്ട്രേറ്റ് കൂടാതെ ആകാശവാണി കൊച്ചി നിലയം, ദൂരദർശൻ കേന്ദ്രം, വി.എസ്.എൻ.എൽ. തുടങ്ങിയ സ്ഥാപനങ്ങളും ഇവിടെയാണ് സ്ഥിതി ചെയ്യുന്നത്.
കൊച്ചിൻ സ്പെഷ്യൽ എക്കണോമിക് സോൺ , കിൻഫ്രാ ഇൻഡസ്‌ട്രിയൽ‍ പാർക്കിലെ ഇൻഫോപാർക്ക് മുതലായവ കാക്കനാടിന്റെ ഭാഗമാണ്.
നിർദ്ദിഷ്ട സ്മാർട്ട് സിറ്റിയും കാക്കനാടാണ്‌ സ്ഥാപിക്കാൻ ഉദ്ദേശിച്ചിരിക്കുന്നത്.
പ്രധാനപ്പെട്ട പല ഹൈവേകളും കാക്കനാട് വഴി കടന്നു പോകുന്നു.
സീപോർട്ട്-എയർപോർട്ട് ഹൈവേ, മുവാറ്റുപുഴ സ്റ്റേറ്റ് ഹൈവേ തുടങ്ങിയ റോഡ്ഡുകൾ ഇതിലേ കടന്നു പോകുന്നു.
അടുത്തുള്ള പ്രദേശങ്ങൾ
പാലച്ചുവട്,മൂലപ്പാടം വാഴക്കാല, തുതിയൂർ, ചിറ്റേത്തുകര, വാഴക്കാല, പടമുകൾ, കടമക്കേരി വെള്ളിമുറ്റം ചെമ്പുമുക്ക്  അയ്യനാട്
അവലംബം പുറത്തേക്കുള്ള കണ്ണികൾ Kakkanad എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കാക്കപ്പൊന്ന്
എസ്.എൽ. പുരം സദാനന്ദൻ രചിച്ച നാടകമാണ് കാക്കപ്പൊന്ന് .
1963-ൽ നാടകരചനയ്ക്കുള്ള കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്.
കാക്കത്തൊണ്ടി ഇംഗ്ലീഷ് വിലാസം https://ml.wikipedia.org/wiki/Capparis_sepiaria
ദക്ഷിണേന്ത്യയിൽ മഴ കുറവുള്ള മലകളിൽ കണ്ടുവരുന്ന മുള്ളുകളുള്ള ചെറിയ കുറ്റിച്ചെടിയാണ് കാക്കത്തൊണ്ടി .
( ശാസ്ത്രീയനാമം : Capparis sepiaria ) .
Wild Orange, Bumble എന്നെല്ലാം അറിയപ്പെടുന്നു.
ത്വക്‌രോഗചികിൽസയ്ക്കും പനിക്കുമെതിരെ ഔഷധമായി ഉപയോഗിക്കുന്നു.
കരീരവുമായി നല്ല സാമ്യമുണ്ട്.
ഫിലിപ്പൈൻസിലും ഈ ചെടി പലവിധ രോഗങ്ങൾക്കും ഔഷധമായി ഉപയോഗിച്ചുവരുന്നു .
പെരുഞ്ചിറകൻ , പയനിയർ എന്നീ ശലഭങ്ങൾ കാക്കത്തൊണ്ടി ഇലയിൽ മുട്ടയിടാറുണ്ട്.
Common name: Wild Caper Bush, • Hindi: Kanthari • Telugu: Nallavuppi • Tamil: கரிந்து Karindu • Marathi: Kantharyel • Oriya: Otaibe • Kannada: Ippi • Gujarati: Kalokantharo • Bengali: Kaliakara • Sanskrit: Kanthari, ग्र्ध्रनखी Grdhranakhi (ഇന്റർനെറ്റിലെ പലയിടത്തുനിന്നും ശേഖരിച്ച പേരുകളാണിവ, തെറ്റുകളുണ്ടായേക്കാം) അവലംബം പുറത്തേക്കുള്ള കണ്ണികൾ http://florabase.dec.wa.gov.au/browse/profile/2980 Archived 2011-03-28 at the Wayback Machine .
പൂവിന്റെ ചിത്രം Archived 2013-11-22 at the Wayback Machine .
വിവരണം http://www.somemagneticislandplants.com.au/index.php/plants/344-capparis-sepiaria Archived 2013-04-09 at the Wayback Machine .
ട്രസ്റ്റ് മി (യുകെ ടിവി പരമ്പര) ഇംഗ്ലീഷ് വിലാസം https://ml.wikipedia.org/wiki/Trust_Me_(UK_TV_series)
BBC One എന്ന ടെലിവിഷൻ ചാനലിൽ സംപ്രേഷണം ചെയ്ത ഒരു ബ്രിട്ടീഷ് മെഡിക്കൽ നാടകമാണ് ട്രസ്റ്റ് മീ .
ഓഗസ്റ്റ് 2017- ൽ പ്രസിദ്ധീകരിച്ച നാലാം പരമ്പരയിലെ ആദ്യ പരമ്പര, ഡാൻ സെഫ്റ്റൺ എഴുതിയതാണ്.
2018 ഫെബ്രുവരിയിൽ, രണ്ടാമത്തെ പരമ്പരക്കായി പ്രോഗ്രാമും പുതുക്കി.
പ്രിമൈസ്
കാഥി ഹാർഡക്കറെക്ക് വിസിൽബ്ലോവർ മൂലം നഴ്സിങ് ജോലി നഷ്ടപ്പെടുന്നു.
അവളുടെ ഏറ്റവും നല്ല സുഹൃത്ത് ഒരു ഡോക്ടറുടെ കൂടെ സ്വന്തം മകളുമായി എഡിൻബർഗിൽ ഒരു പുതിയ ജീവിതം ഉണ്ടാക്കുകയാണ്.
അഭിനേതാക്കൾ ജോഡി വിറ്റാക്കർ - കാഥ് ഹാർഡ്ക്രീ / ആലിസൺ 'അല്ലി' സട്ടൺ എമൻ ഇലോട്ട് - ഡോ. ആൻഡി ബ്രെൻനർ ഷാരോൺ സ്മാൾ - ഡോ. ബ്രിജിറ്റ് റെയ്ൻ ബ്ലെയ്ക്ക് ഹാരിസൺ -കാൾ കാഥ് ന്റെ മുൻഭർത്താവ് നേഥൻ വെൽഷ്,- പത്രപ്രവർത്തകൻ സാം കെല്ലി മോണ മക്ബ്രൈൈഡ് - കാരാ കെല്ലി ലോയിസ് ചിമിംബ -നഴ്സ് കരെൻ മൈക്കിൾ അബൂബക്കർ -ഡോ.
ചാർലി മാക്കി ആന്ദ്രേ ലോവ് -ഡോ.
ആലിസൺ സട്ടൺ അവലംബം ബാഹ്യ ലിങ്കുകൾ Trust Me ബിബിസി പ്രോഗ്രാംസിൽ Trust Me ഇന്റർനെറ്റ് മൂവി ഡാറ്റാബേസിൽ
ട്രാം ഇംഗ്ലീഷ് വിലാസം https://ml.wikipedia.org/wiki/Tram ഇംഗ്ലീഷ് വിലാസം https://ml.wikipedia.org/wiki/Tram ഒരു ട്രാം സ്റ്റേഷൻ A D2-class tram in Melbourne
റെയിൽ പാളത്തിലൂടെ സഞ്ചരിക്കുന്ന ചെറു തീവണ്ടിയാണ് ട്രാം .
ട്രാംകാർ, സ്ട്രീറ്റ് കാർ തുടങ്ങിയ പേരുകളിലും ഇവ അറിയപ്പെടുന്നു.
ഒരു നഗരത്തിനുള്ളിലെ വിവിധ കേന്ദ്രങ്ങളെ പരസ്പരം ബന്ധിപ്പിക്കുന്നതിനാണ് ഇവ ഉപയോഗിക്കുന്നത്.
തിരക്കേറിയ നഗരങ്ങളിലെ ഗതാഗതത്തിരക്ക് കുറക്കുന്നതിൽ ഇവ മുഖ്യപങ്ക് വഹിക്കുന്നു.
സാധാരണയായി രണ്ടോ മൂന്നോ ബോഗികളാണ് ട്രാമുകൾക്ക് ഉണ്ടാകാറുള്ളത്.
സാധാരണ തീവണ്ടികളെ അപേക്ഷിച്ച് ഇവക്ക് വേഗം കുറവായിരിക്കും.
പത്തൊൻപതാം നൂറ്റാണ്ടിന്റെ അവസാന കാലത്താണ് ബ്രിട്ടനിലാണ് ട്രാമുകൾ ഉപയോഗത്തിൽ വന്നു തുടങ്ങിയത്.
ആദ്യകാലത്ത് കുതിരകൾ വലിച്ചിരുന്ന ട്രാമുകളാണ് ഉണ്ടായിരുന്നത്.
പിന്നീട് യന്ത്രങ്ങൾ ഉപയോഗിച്ച് പ്രവർത്തിക്കുന്ന ട്രാമുകൾ നിലവിൽ വന്നു.
ലോകത്തിലെ പ്രധാന നഗരങ്ങളിലെല്ലാം ട്രാം ഗതാഗതം നിലവിലുണ്ടായിരുന്നു.
നിർമ്മാണത്തിനും അറ്റകുറ്റപണികൾക്കുമായി വരുന്ന തുക വൻ തോതിൽ വർദ്ധിച്ചതും മെട്രോ റെയിൽ, മോണോ റെയിൽ മുതലായ വേഗം കൂടിയ പുതിയ നഗര ഗതാഗത സംവിധാനങ്ങളുടെ ആവിർഭാവവും മൂലം പലയിടത്തും ട്രാം ഗതാഗതം എന്നെന്നേക്കുമായി അവസാനിച്ചു.
ഇന്ന് ഏറ്റവും വലിയ ട്രാം സംവിധാനം ഉള്ളത് ഓസ്ട്രേലിയ , ബെൽജിയം , ജർമ്മനി , ഓസ്ട്രിയ തുടങ്ങിയ രാജ്യങ്ങളിലാണ്.
ഇന്ന് ഇന്ത്യയിൽ ട്രാം ഗതാഗതം നിലവിലുള്ള ഏക നഗരം കൊൽക്കത്തയാണ് .
ഏഷ്യയിലെ ഏറ്റവും പഴക്കമുള്ള ട്രാം സംവിധാനമാണ് കൊൽക്കത്തയിലുള്ളത്.
ഡെൽഹി , മുംബൈ , ചെന്നൈ , കാൺപൂർ , പാറ്റ്ന എന്നീ നഗരങ്ങളിൽ ട്രാം ഗതാഗതം നിലവിലുണ്ടായിരുന്നു.
കുതിരകൾ വലിക്കുന്ന ട്രാം ആവി എഞ്ചിൻ ഉപയോഗിച്ച് പ്രവർത്തിക്കുന്ന ട്രാം ഡബിൾ ഡെക്കർ ട്രാം പെട്രോൾ ഉപയോഗിച്ച് പ്രവർത്തിക്കുന്ന ട്രാം വൈദ്യുതിയിൽ പ്രവർത്തിക്കുന്ന ട്രാം ലോ ഫ്ലോർ ട്രാം കൊൽക്കത്തയിലെ ട്രാം ആർട്ടിക്കുലേറ്റഡ് ട്രാം
ട്രയാസ്സിക് ഇംഗ്ലീഷ് വിലാസം https://ml.wikipedia.org/wiki/Triassic Triassic 251.902–201.3 ദശലക്ഷം വർഷങ്ങൾക്ക് മുമ്പ് PreꞒ Ꞓ O S D C P T J K Pg N Mean atmospheric O 2 content over period duration c. 16 vol % (80 % of modern level) ഈ കാലഘട്ടത്തിലെ ശരാശരി അന്തരീക്ഷ CO 2 അളവ് c. 1750 ppm (6 times pre-industrial level) Mean surface temperature over period duration c. 17 °C (3 °C above modern level) Key events in the Triassic This box: view talk edit -255 — – -250 — – -245 — – -240 — – -235 — – -230 — – -225 — – -220 — – -215 — – -210 — – -205 — – -200 — – ജുറാസ്സിക്‌ Permian Triassic Induan Olenekian Anisian Ladinian Carnian Norian Rhaetian ← Mass extinction ← Full recovery of woody trees ← Coals return ← Scleractinian corals calcified sponges ട്ര യാ സ്സി ക് Mesozoic Palæozoic An approximate timescale of key Triassic events.
Axis scale: millions of years ago.
ഭൂമിയുടെ സമയ അളവിൽ 250 മുതൽ 200 മയ (ദശലക്ഷം വർഷം) വരെയുള്ള കാലമാണ് ട്രയാസ്സിക് .
ഇതിനു ശേഷം വരുന്ന കാലമാണ് ജുറാസ്സിക്‌ (പെർമിയനു ശേഷം).
ട്രയാസ്സിക് കാലം തുടങ്ങിയതും അവസാനിച്ചതും രണ്ടു വലിയ വംശനാശത്തിലൂടെയാണ്.
പേര് വന്നത്
ട്രയാസ്സിക് കാലത്തിനു ഈ പേര് വരുന്നത്‌ ജർമ്മനി , യൂറോപ്പ്‌ (ചില സ്ഥലങ്ങളിൽ മാത്രം ) എന്നി രാജ്യങ്ങളിലുള്ള മൂന്നു ശിലാപാളികൾ ആയ ട്രിയ യിൽ നിന്നുമാണ്.
ലത്തീൻ ഭാഷയിൽ നിന്നുമാണ് ഈ വാക്ക് .
ട്രയാസ്സിക് കാലത്തിന്റെ വിഭജനം
ട്രയാസ്സിക് കാലത്തിനെ പ്രധാനമായും മൂന്ന് ആയി തിരിച്ചിരിക്കുന്നു.
അപ്പർ /അന്ത്യ ട്രയാസ്സിക് 199.6 ± 0.6 മയ മുതൽ 228.0 ± 2.0 മയ വരെ.
മധ്യ ട്രയാസ്സിക് 228.0 ± 2.0 മയ മുതൽ 245.0 ± 1.5 മയ വരെ.
ലോവേർ / തുടക ട്രയാസ്സിക് 245.0 ± 1.5 മയ മുതൽ 251.0 ± 0.4 മയ വരെ.
ഇതിൽ ലോവേർ / തുടക ട്രയാസ്സിക് സ്സിത്യൻ എന്നും അറിയപെടുന്നു.
കാലാവസ്ഥ ചൂടുള്ളതും വരണ്ടതുമായിരുന്നു.
ഉരഗവർഗത്തിന് പറ്റിയ കാലാവസ്ഥ ആയിരുന്നു ഇത്.
ജീവജാലങ്ങൾ
പ്രോറെരോസുച്ചുസ് , സെലോഫ്യ്സിസ് ,  പറക്കുന്ന ടെറാസോറസ് എന്നിവ ഇവയിൽ ചിലത് മാത്രം.
ഇതിൽ ആദ്യത്തെ ദിനോസറുകളുടെ‌ കുട്ടത്തിൽ ആണ് സെലോഫ്യ്സിസ്.
പ്രോറെരോസുച്ചുസ് സെലോഫ്യ്സിസ് ആദ്യത്തെ  ദിനോസറുകളുടെ ഗണം അവലംബം ↑ Image:Sauerstoffgehalt-1000mj.svg ↑ File:OxygenLevel-1000ma.svg ↑ Image:Phanerozoic Carbon Dioxide.png ↑ Image:All palaeotemps.png ↑ {{ cite journal }} : Unknown parameter | coauthors= ignored ( | author= suggested) ( help ) ↑ ↑ {{ cite journal }} : Unknown parameter | coauthors= ignored ( | author= suggested) ( help ) ഇതും നോകുക Triassic എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Overall introduction Archived 2010-01-04 at the Wayback Machine . 'The Triassic world' Archived 2016-02-22 at the Wayback Machine .
Douglas Henderson's illustrations of Triassic animals Paleofiles page on the Triassic extinctions Archived 2017-08-01 at the Wayback Machine .
Examples of Triassic Fossils
ട്രയിംഗ് ടു സേ ഗുഡ്ബൈ ഇംഗ്ലീഷ് വിലാസം https://ml.wikipedia.org/wiki/Trying_to_Say_Goodbye_(Poetry)
ആദിൽ ജുസ്സാവാല രചിച്ച  ഇംഗ്ലീഷ് കവിതാ സമാഹാരമാണ് ട്രയിംഗ് ടു സേ ഗുഡ്ബൈ .
ട്രഷറി ബില്ലുകൾ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കേന്ദ്രഗവൺമെന്റിനുവേണ്ടി,ആർബിഐ പുറപ്പെടുവിക്കുന്ന ഹ്രസ്വകാല പ്രോമിസറി നോട്ടുകളാണ് ട്രഷറി ബില്ലുകൾ.
91 ദിവസങ്ങൾ എന്നിങ്ങനെയുള്ള കാലാവധിയ്ക്ക്, സാധാരണയായി കിഴിവ് അനുവദിച്ചുകൊണ്ടാണ് ട്രഷറി ബില്ലുകൾ പുറപ്പെടുവിക്കുന്നത്.
കാലാവധിയെത്തുമ്പോൾ ട്രഷറി ബിൽ വാഗ്ദാനം ചെയ്തിട്ടുള്ള നിശ്ചിത തുകയും അതിൻറെ ഉടമസ്ഥനു നൽകിക്കൊള്ളാം എന്ന് ഉള്ള ഗവൺമെന്റ് വാഗ്ദാനമാണിത്.
ട്രയോഡ് ഇംഗ്ലീഷ് വിലാസം https://ml.wikipedia.org/wiki/Triode ഒരു ട്രയോഡിന്റെ ചിത്രം
സജീവമായ മൂന്ന് ഇലക്ട്രോഡുകളുള്ള ഒരു ആംപ്ലിഫിക്കേഷൻ ഉപകരണമാണ്‌ ട്രയോഡ്.
കാഥോഡ് , ആനോഡ് (പ്ലേറ്റ്), കൺട്രോൾ ഗ്രിഡ് എന്നിങ്ങനെ മൂന്നു ഇലക്ട്രോഡുകൾ ഉൾക്കൊള്ളുന്ന ഇലക്ട്രോണിക നിർവാത (വായു നീക്കം ചെയ്ത) ലോഹ അഥവാ ഗ്ലാസ് ചെപ്പിനകത്താണ് ഇലക്ട്രോഡുകൾ ക്രമീകരിക്കപ്പെട്ടിരിക്കുന്നത്.
ആദ്യ ഇലക്ട്രോണിക് ആംപ്ലിഫിക്കേഷൻ ഉപകരണമാണ്‌ ട്രയോഡ്.
പ്രവർധകം, ദോലകം എന്നീ നിലകളിലാണ് ഇവയെ പൊതുവേ ഉപയോഗപ്പെടുത്തുന്നത്.
ട്രയോഡ്, ടെട്രോഡ് , പെന്റോഡ് തുടങ്ങിയ നിർവാത ട്യൂബ് ശ്രേണിയിലെ, അടിസ്ഥാന അംഗമാണ് ട്രയോഡ്; ട്രയോഡിനെ അപേക്ഷിച്ച് ട്രെട്രോഡിലും പെന്റോഡിലും ഒന്നിലധികം ഗ്രിഡുകൾ കാണുമെന്ന വ്യത്യാസമേയുള്ളു.
ജെ. എ. ഫ്ളെമിങ് വികസിപ്പിച്ചെടുത്ത ഡയോഡിനെ ഗ്രിഡ് നൽകി ട്രയോഡായി പരിഷ്കരിച്ചത് യു.എസ്. ശാസ്ത്രജ്ഞനായ ലീ ഡെ ഫോറെസ്റ്റാണ്.
ട്രയോഡിന് ഓഡിയോൺ എന്ന പേരാണ് ഇദ്ദേഹം ആദ്യം നൽകിയിരുന്നത്.
പ്രവർത്തനം ട്രയോഡിന്റെ ഘടന അട്രയോഡിന്റെ സാമ്പ്രദായക പ്രതീകം
ചെറിയ ഒരു വോൾട്ടത (ഗ്രിഡ് വോൾട്ടത) പ്രയോജനപ്പെടുത്തി താരതമ്യേന വലിയ അളവിലുള്ള ധാരാ പ്രവാഹത്തെ നിയന്ത്രിക്കാൻ ഗ്രിഡ്ഡിനു കഴിയും.
നിക്കൽ/മോളിബ്ഡ്നം/ഇരുമ്പ് മുതലായ ലോഹങ്ങളെ കമ്പിവല രൂപത്തിലാണ് കാഥോഡിനും ആനോഡിനുമിടയ്ക്ക് ഗ്രിഡ്ഡായി ഉറപ്പിക്കുന്നത്.
ട്രയോഡ് ധാരയുടെ വളരെ ചെറിയ ഒരംശം മാത്രമേ ഗ്രിഡ് പരിപഥത്തിലൂടെ നഷ്ടപ്പെടുന്നുള്ളു.
ഇലക്ട്രോണുകളെ ആകർഷിക്കാതിരിക്കാനായി ഗ്രിഡ് വോൾട്ടത ഋണാവസ്ഥയിലാണ് നിലനിറുത്താറുള്ളതെങ്കിലും അപൂർവം അവസരങ്ങളിൽ കാഥോഡിനെ അപേക്ഷിച്ച് ധനാവസ്ഥയിലും ഗ്രിഡ്ഡിനെ ക്രമീകരിക്കാറുണ്ട്.
ഗ്രിഡ്ഡിനെ ട്രയോഡിന്റെ ബേസ് പിന്നുമായിട്ടാണ് ബന്ധപ്പെടുത്തിയിരിക്കുന്നത്.
തന്മൂലം ഗ്രിഡ്ഡിലെ വോൾട്ടതയിൽ വ്യത്യാസം സൃഷ്ടിച്ചാൽ കാഥോഡിൽ നിന്ന് ആനോഡിലേക്ക് പ്രവഹിക്കുന്ന ഇലക്ട്രോണുകളുടെ എണ്ണത്തിൽ വ്യതിയാനം വരും.
ഇത് പ്ലേറ്റ് അഥവാ ആനോഡ് ധാരയിലും ആനുപാതികമായ ഏറ്റക്കുറച്ചിലുകൾ സൃഷ്ടിക്കുന്നു.
ഗ്രിഡ്ഡിലെ ഋണാത്മക വോൾട്ടതയുടെ മൂല്യം വർധിക്കുന്നതിനനുസൃതമായി പ്ലോറ്റ് ധാര കുറയുന്നു; മറിച്ച് ഋണാത്മക വോൾട്ടത കുറയുമ്പോൾ പ്ളേറ്റ് ധാര വർധിക്കുകയും ചെയ്യും.
ഏതു പ്ളേറ്റ് വോൾട്ടതയിലും, ഗ്രിഡ് വോൾട്ടത, ഗ്രിഡ് കട്ട്ഓഫ് വോൾട്ടതയ്ക്കു സമമാകുമ്പോൾ, കാഥോഡിലെ ഇലക്ട്രോണുകൾക്ക് ഗ്രിഡ്ഡിനെ കടന്നുപോകാനാവില്ല; തന്മൂലം പ്ളേറ്റ് ധാരയുടെ മൂല്യം പൂജ്യമായിത്തീരുന്നു.
ട്രയോഡ് നിർമ്മാണ രീതിയും, പ്ളേറ്റ് വോൾട്ടതയും, ഗ്രിഡ് കട്ട്ഓഫ് വോൾട്ടതയെ സ്വാധീനിക്കുന്ന ഘടകങ്ങളാണ്.
പ്രവർധകമായി പ്രവർത്തിക്കേണ്ട അവസരത്തിൽ ഗ്രിഡ്ഡിലാണ് നിവേശ (ഇൻപുട്ട്) വോൾട്ടത കൊടുക്കുന്നത്.
ഇതിനാനുപാതികമായി പ്ലേറ്റ് വോൾട്ടതയിൽ വർധനയും അനുഭവപ്പെടുന്നു.
ട്രാൻസിസ്റ്ററുകളുടെ കണ്ടെത്തലനു ശേഷം ട്രയോഡുകളുടെ ഉപയോഗം വലിയ ഒരു അളവു വരെ ഇപ്പോൾ കുറഞ്ഞിട്ടുണ്ട്.
എന്നിരുന്നാലും കൂടുതൽ കറണ്ട് ആവശ്യമായി വരുന്ന പല ഹൈ എൻഡ്(High End) ഉപകരണങ്ങളായ ഓഡിയോ ആംപ്ലിഫയറുകൾ, ഉച്ചഭാഷിണി പ്രീ ആംപ്ലിഫയറുകൾ, ഇലക്ട്രിക് ഗിത്താറുകൾ ഇവയിൽ ഇന്നും ഒരു ആംപ്ലിഫയറായി ട്രയോഡുകൾ ഉപയോഗിക്കുന്നു.
സവിശേഷതകൾ ECC83 triode operating characteristic.
ഒരു ട്രയോഡ് സർക്യൂട്ട് ഡയഗ്രം
ട്രയോഡുകളുടെ ഡാറ്റാ ഷീറ്റിൽ ആനോഡ് കറണ്ടിനെ (I a ) എന്നും, ആനോഡ് വോൾട്ടത (V a ) എന്നും, ഗ്രിഡ് വോൾട്ടത (V g ) എന്നുമാണ്‌ രേഖപ്പെടുത്തിയിരിക്കുന്നത്.
ഈ വിലകളിൽ നിന്നാണ്‌ ട്രയോഡിന്റെ ഓപ്പറേറ്റിംഗ് പോയന്റ് കണ്ടുപിടിക്കുന്നത്.
ചിത്രത്തിൽ ആനോഡ് വോൾട്ടത V a എന്നത് 200V, ഗ്രിഡിന്റെ ബയാസ് വോൾട്ടേജ് -1V.
ഗ്രാഫിലെ മഞ്ഞ വരയിൽ നിന്ന് ഈ ഓപ്പറേറ്റിംഗ് പോയന്റിലെ പ്ലേറ്റ് കറണ്ട് 2.25mA എന്ന് മനസ്സിലാക്കാം.
അതായത് ഗ്രിഡ് വോൾട്ടേജിനു ഒരു വ്യത്യാസം വന്നാൽ അതിനാനുപാതികമായി പ്ലേറ്റ് കറണ്ടിലും വ്യത്യാസം വരുത്താം എന്നു മനസ്സിലാക്കാം, ഈ വ്യതിയാനം വരുത്താൻ പ്ലേറ്റിന്റെ പ്രതിരോധം കൂട്ടിയാൽ മതി.
ഒരു ക്ലാസ്സ് A ട്രയോഡ് ആംപ്ലിഫയറിൽ ആനോഡ് പ്രതിരോധം ആനോഡിന്റേയും വോൾട്ടേജ് സോഴ്സിന്റേയും ഇടയിലായാണ്‌ ബന്ധിപ്പിച്ചിരിക്കുന്നത്.
ഉദാഹരണത്തിന്‌ R a =10000Ω ആകുമ്പോഴുള്ള വോൾട്ടേജ് ട്രോപ്പ് V Ra =I a ×R a =22.5 V, (ആനോഡ് കറണ്ട് I a =2.25mA ആണ്‌ ഇവിടെ എടുത്തിരിക്കുന്നത്.) ചിത്രംവിശദമായി നോക്കിയാൽ ഗ്രിഡ് വോൾട്ടേജ് -1.5V നിന്നും -0.5V ആകുമ്പോൾ ആനോഡ് കറണ്ട് 1.2 വിൽ നിന്നും 3.3mA ആയി കൂടുന്നു എന്ന് മനസ്സിലാക്കം.
ഇത് മൂലം ആനോഡിന്റെ പ്രതിരോധത്തിലെ വോൾട്ടത കുറവ് 12ൽ നിന്നും 33 ആകുന്നു(വത്യാസം 21).
അതായത് ഇൻപുട്ടിൽ കൊടുത്ത -1.5V ന്റെ സ്ഥാനത്ത് ഔട് പുട്ടിൽ കിട്ടിയ വോൾട്ടത് 33 ആണ്‌.
ആംപ്ലിഫിക്കേഷൻ ഘടകം= ഔട്ട് പുട്ട് വോൾട്ട്/ഇൻ പുട്ട് വോൾട്ട് =33/1.5 =21.
പുറത്തേക്കുള്ള കണ്ണികൾ http://paillard.claude.free.fr
ട്രഷർ ഐലൻഡ് ഇംഗ്ലീഷ് വിലാസം https://ml.wikipedia.org/wiki/Treasure_Island
സുപ്രസിദ്ധ സ്കോട്ടിഷ് നോവലിസ്റ്റായ റോബർട്ട് ലൂയി സ്റ്റീവൻസൺ എഴുതിയ ഒരു സാഹസിക നോവലാണ് ട്രഷർ ഐലൻഡ് .
കൊള്ളക്കാരുടെ ഇടയിൽ അകപ്പെടുന്ന ജിം ഹോക്കിൻസ് എന്ന കുട്ടിയുടെ കഥയാണ് ഇതിലൂടെ നോവലിസ്റ്റ് ചിത്രീകരിക്കുന്നത്.
1881-82 കാലയളവിൽ  കുട്ടികളുടെ മാസികയായ യങ്ങ് ഫോക്സിൽ ട്രഷർ ഐലൻഡ് അഥവാ മ്യൂട്ടിനി ഓഫ് ദ ഹിസ്പാനിയോള എന്ന തലക്കെട്ടിൽ ഖണ്ഡശ്ശ പ്രസിദ്ധീകരിച്ചിരുന്ന ഈ കൃതി 1883 നവംബർ 14ന് പ്രശസ്ത പുസ്തകപ്രസാധകരായ കാലെ ആൻഡ് കമ്പനി പുസ്തകരൂപത്തിൽ പ്രസിദ്ധീകരിച്ചു.
ട്രസ്റ്റി ജോൺ ഇംഗ്ലീഷ് വിലാസം https://ml.wikipedia.org/wiki/Trusty_John
ഗ്രിം സഹോദരന്മാർ ശേഖരിച്ച് 1819-ൽ ഗ്രിമ്മിന്റെ ഫെയറി ടെയിൽസിൽ പ്രസിദ്ധീകരിച്ച (KHM 6) ഒരു ജർമ്മൻ യക്ഷിക്കഥയാണ് "ട്രസ്റ്റി ജോൺ", "ഫെയ്ത്ത്ഫുൾ ജോൺ", "ഫെയ്ത്ത്ഫുൾ ജോഹന്നാസ്" , അല്ലെങ്കിൽ "ജോൺ ദി ട്രൂ" (ജർമ്മൻ: Der treue Johannes) ആൻഡ്രൂ ലാങ് ഇത് ദി ബ്ലൂ ഫെയറി ബുക്കിൽ ഉൾപ്പെടുത്തിയിട്ടുണ്ട്.
ഇത് ആർനെ-തോംസൺ ടൈപ്പ് 516 ആണ്.
ഫാദർ റോക്ലൗർ , ദി റേവൻ എന്നിവയാണ് ഇത്തരത്തിലുള്ള മറ്റുകഥകൾ.
ആന്റി ആർനെയും സ്റ്റിത്ത് തോംസണും ഇത്തരത്തിലുള്ള 500-ഓളം കഥകൾ പട്ടികപ്പെടുത്തി.
അതിൽ 200-ലധികം ഐറിഷ് ആയിരുന്നു.
ബാക്കിയുള്ളവ യൂറോപ്പിലെ മറ്റ് യൂറോപ്യൻ കോളനികളിൽ നിന്നും അമേരിക്കയിലെ യൂറോപ്യൻ കോളനികളിൽ നിന്നുമാണ്.
അത്തരം കഥകളിൽ ഇൻ ലവ് വിത്ത് എ സ്റ്റാച്യു , How to find out a True Friend , ദ മാൻ ഓഫ് സ്റ്റോൺ , അമിസ് എറ്റ് അമൈൽസ് എന്നിവ ഉൾപ്പെടുന്നു.
1819-ൽ കിൻഡർ-ഉണ്ട് ഹൗസ്‌മാർച്ചന്റെ രണ്ടാം പതിപ്പിൽ ഗ്രിം സഹോദരന്മാരാണ് ഈ കഥ പ്രസിദ്ധീകരിച്ചത്.
കാസലിനടുത്തുള്ള നിഡെർസ്‌വെഹ്‌റൻ ഗ്രാമത്തിൽ നിന്നുള്ള ജർമ്മൻ കഥാകൃത്ത് ഡൊറോത്തിയ വിഹ്മാൻ ആയിരുന്നു അവരുടെ ഉറവിടം.
സംഗ്രഹം സംശയിക്കാത്ത പ്രണയികളെ കാത്തിരിക്കുന്ന ഭയാനകമായ വിധിയെക്കുറിച്ചുള്ള പക്ഷികളുടെ സംഭാഷണം ജോൺ കേൾക്കുന്നു.
ബ്രോസ് ഗ്രിമ്മിന്റെ (1914) ശേഖരത്തിൽ നിന്നുള്ള ഗാർഹിക കഥകളിൽ നിന്നുള്ള ചിത്രീകരണം
ചില വകഭേദങ്ങളിൽ, മരണക്കിടക്കയിൽ കിടക്കുന്ന ഒരു രാജാവ് തന്റെ ദാസനായ ട്രസ്റ്റി ജോണിനോട് ഒരു രാജകുമാരിയുടെ ഛായാചിത്രം ഉൾക്കൊള്ളുന്ന ഒരു പ്രത്യേക മുറി തന്റെ മകനെ കാണാൻ അനുവദിക്കരുതെന്ന് കൽപ്പിക്കുന്നു.
എല്ലാ വേരിയന്റുകളിലും, പുതിയ രാജാവ് അധികാരത്തിൽ വരുമ്പോൾ, അവൻ മുറിയിലേക്ക് ബലം പ്രയോഗിച്ചു.
തൽക്ഷണം, അവൻ രാജകുമാരിയുമായി പ്രണയത്തിലാകുന്നു.
ജോസഫ് ജേക്കബിന്റെ ഭാഷ്യത്തിൽ, അവളുടെ രാജ്യം അവനുമായി യുദ്ധത്തിലായിരുന്നു, കൂടാതെ വിവാഹനിശ്ചയ ചർച്ചകളിൽ നിന്ന് ഉടലെടുത്തതാണ് ഛായാചിത്രം; എന്നാൽ എല്ലാ പതിപ്പുകളിലും, അവളെ എങ്ങനെ വിജയിപ്പിക്കണമെന്ന് രാജാവിന് അറിയില്ല.
ട്രസ്റ്റി ജോൺ അവനോട് എല്ലാവിധ സമ്പന്നമായ നിധികളുള്ള ഒരു കപ്പൽ തയ്യാറാക്കാൻ പറയുന്നു, എന്നിട്ട് ഒന്നുകിൽ അത് സ്വയം യാത്ര ചെയ്യുക, അല്ലെങ്കിൽ രാജാവ് തന്റെ രാജ്യത്തേക്ക് യാത്ര ചെയ്യുക.
രാജകുമാരിയെ ചരക്കുകളാൽ ആകർഷിച്ചു, അവളെയും വഹിച്ചുകൊണ്ട് കപ്പൽ യാത്ര തുടങ്ങി.
അവലംബം ഗ്രന്ഥസൂചിക Baughman, Ernest Warren.
Type and Motif-index of the Folktales of England and North America .
Indiana University Folklore Series No. 20.
The Hague, Netherlands: Mouton Co 1966.
p. 13.
Bolte, Johannes; Polívka, Jiri.
pp. 42-57.
pp. 110-112.
ISBN 0-520-03537-2 കൂടുതൽ വായനയ്ക്ക് Chiasson, Christopher.
"The Economy of Sacrifice in the Grimms’ "Der treue Johannes"".
In: Deutsche Vierteljahrsschrift für Literaturwissenschaft und Geistesgeschichte 91 (2017): 126–151.
https://doi.org/10.1007/s41245-017-0035-1 Rösch, Erich.
Der Getreue Johannes: Eine Vergleichende Märchenstudie .
Helsinki: Suomalainen tiedeakatemia, Academia scientiarum fennica, 1928.
External links ട്രസ്റ്റി ജോൺ എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) Works related to Faithful John at Wikisource Nice old English version Faithful Johannes
ട്രലീസിലെ അന്തിമിയസ് ഇംഗ്ലീഷ് വിലാസം https://ml.wikipedia.org/wiki/Anthemius_of_Tralles
6-ആം ശതകത്തിൽ ജീവിച്ചിരുന്ന പുരാതന ഗ്രീക്ക് ഗണിതശാസ്ത്രജ്ഞനും ശില്പിയുമായിരുന്നു ട്രലീസിലെ  അന്തിമിയസ് ( 474 – 558 -ന് മുമ്പ്).
ഭിഷഗ്വരനായ സ്റ്റീഫാനസ്സിന്റെ പുത്രനായി ഒരു അഭിജാത കുടുംബത്തിൽ ജനിച്ചു.
സഹോദരനായ അലക്സാണ്ടർ ഒരു വൈദ്യശാസ്ത്ര ലേഖകനായിരുന്നു.
ഇസ്താംബൂളിലെ ഹേജിയ സോഫിയ പള്ളി സംവിധാനം ചെയ്തത് അന്തിമിയസും മൈലിറ്റസിലെ ഇസിദോറും ചേർന്നാണ്.
532-ൽ പണി ആരംഭിച്ച ഈ പള്ളി 537-ലാണ് പൂർത്തിയായത്.
അന്തിമിയസ്സിന്റെ കാലശേഷം 558-ൽ കുംഭകത്തിന്റെ തകരാറു മൂലം ഇതു പുതുക്കുകയുണ്ടായി.
ജ്യാമിതിയിലെ കോണികങ്ങളെ നിർവചിക്കുന്നതിന് നിയന്ത്രണരേഖ അഥവാ ഡയറക്ട്രിക്സ് (directrix) ഉപയോഗിക്കാം എന്ന ഗണിതതത്ത്വം ആദ്യമായി പ്രയോജനപ്പെടുത്തിയത് അന്തിമിയസ് ആണ്.
ഒരേ രേഖയിലൂടെ കടന്നുപോകുന്ന രശ്മികളെയും സമാന്തര രശ്മികളെയും മറ്റൊരു ബിന്ദുവിലേക്കു പ്രതിഫലിപ്പിക്കുവാൻ ഉതകുന്ന പ്രതലം ഇദ്ദേഹം കണ്ടെത്തി; അതാണ് ദീർഘവൃത്തം .
ട്രഷറി വകുപ്പ്
സംസ്ഥാന സർക്കാരിന്റെ ധനകാര്യ മാനേജ്മെന്റിൽ പ്രധാന ചുമതല വഹിക്കുന്ന വകുപ്പാണ് ട്രഷറി വകുപ്പ് .
തിരുവിതാംകൂർ രാജ്യത്തിന്റെ ഖജനാവാണ് കേരളത്തിന്റെ ട്രഷറിയായി മാറിയത്.
ഹിന്ദിയിൽ ഖജനാവ് എന്ന് അർഥം വരുന്ന 'ഖജാന' എന്നാണ് രാജഭരണകാലത്ത് ട്രഷറി അറിയപ്പെട്ടിരുന്നത്.
ഇന്ത്യൻ യൂണിയനിൽ ലയിച്ചശേഷം അത് സംസ്ഥാന റവന്യുവകുപ്പിന്റെ കീഴിൽ ട്രഷറിയായി മാറി.
01.08.1963ന് ലാന്റ് റവന്യൂ വകുപ്പിനെ വിഭജിച്ച് ട്രഷറി ഡയറക്ടർ വകുപ്പു തലവനായി ധനകാര്യ വകുപ്പിന്റെ ഭരണ നിയന്ത്രണത്തിൻ കീഴിൽ ട്രഷറി വകുപ്പ് രൂപീകരിക്കപ്പെട്ടു.
നിലവിൽ 4 പ്രാദേശിക ‍ഡയറക്ടറേറ്റുകളും 23 ജില്ലാ ട്രഷറികളും 12 സ്റ്റാമ്പ് ഡിപ്പോകളും 7 പെൻഷൻ പേയ്മെന്റ് സബ്ബ് ട്രഷറികളുൾപ്പെടെ 189 സബ്ബ് ട്രഷറികളും ഉണ്ട്.
പണമിടപാടു നടത്തുന്ന രീതിയുടെ അടിസ്ഥാനത്തിൽ 157 എണ്ണം ബാങ്കിങ് ട്രഷറികളും 60 എണ്ണം നോൺ ബാങ്കിങ് ട്രഷറികളുമാണ്.
കേന്ദ്ര ബാങ്കായ റിസർവ് ബാങ്കിന്റെ നിയന്ത്രണങ്ങൾക്കു വിധേയമായാണ് ട്രഷറി പ്രവർത്തിക്കുന്നത്.
പ്രധാന ചുമതലകൾ സർക്കാരിലേക്കുള്ള പണം സ്വീകരിക്കൽ സർക്കാരിന്റെ പണം സൂക്ഷിക്കൽ സർക്കാരിനു വേണ്ടി പണം വിതരണം ചെയ്യൽ സർക്കാരിനു വേണ്ടി കണക്കുകൾ തയ്യാറാക്കൽ അക്കൌണ്ടന്റ് ജനറലിനു കണക്കുകൾ നൽകൽ ട്രഷറി സേവിംഗ്സ് ബാങ്ക് ഇടപാടുകൾ ശമ്പളവും പെൻഷനും വിതരണം ചെയ്യൽ മുദ്രപത്രങ്ങൾ വിതരണം ചെയ്യൽ സർക്കാരിന്റെ വിലപിടിപ്പുള്ള വസ്തുക്കൾ സൂക്ഷിക്കൽ ട്രഷറി സേവിംഗ്സ് ബാങ്ക്
ഇന്ത്യൻ യൂണിയനിൽ ലയിച്ചശേഷം, തിരുവിതാംകൂർ ട്രഷറിയിൽ നിലനിന്നിരുന്ന സേവിങ്‌സ് ബാങ്ക് സംവിധാനം അതേപടി നിലനിർത്തുകയായിരുന്നു.
രാജ്യത്തെ മറ്റൊരു ട്രഷറിയിലും ഇത്തരമൊന്നില്ല .
ട്രഷറി സേവിംഗ്സ് ബാങ്ക് അക്കൌണ്ട് ട്രഷറി പബ്ലിക് അക്കൌണ്ട് ട്രഷറി സെക്യൂരിറ്റി അക്കൌണ്ട് പെൻഷൻ ട്രഷറി സേവിംഗ്സ് ബാങ്ക് അക്കൌണ്ട് ട്രഷറി ഫിക്സഡ് ഡെപ്പോസിറ്റ് ജേർണലിസ്റ്റ് പെൻഷൻ ട്രഷറി സേവിംഗ്സ് ബാങ്ക് അക്കൌണ്ട്
എന്നിങ്ങനെ വിവിധ തരത്തിലുള്ള അക്കൌണ്ടുകൾ കൈകാര്യം ചെയ്യപ്പെടുന്നു.
5 ലക്ഷം സ്ഥിര നിക്ഷേപങ്ങളും 6.75 ലക്ഷം വിവിധ ട്രഷറി സേവിംഗ്സ് ബാങ്ക് അക്കൊണ്ടുകളും സംസ്ഥാനത്തെ ട്രഷറികളിൽ ഉണ്ട് .
പെൻഷൻ
നാലു ലക്ഷത്തോളം പെൻഷൻകാർക്കായി 156 തരത്തിലുള്ള പെൻഷനുകൾ സംസ്ഥാനത്തെ ട്രഷറികളിൽ നിന്നും വിതരണം ചെയ്യപ്പെടുന്നു .